b'\n_START_ARTICLE_\nAndorralaiset eurokolikot\n_START_PARAGRAPH_\nAndorralaiset eurokolikot ovat Andorralle my\xc3\xb6nnettyj\xc3\xa4 eurokolikoita. Kolikot suunniteltiin julkaistavaksi 1. tammikuuta 2014, kunnes julkaisup\xc3\xa4iv\xc3\xa4 muutettiin maalis-huhtikuulle 2014. My\xc3\xb6hemmin julkaisup\xc3\xa4iv\xc3\xa4 muutettiin loppuvuodelle 2014. 23. joulukuuta ilmoitettiin, ett\xc3\xa4 pieni er\xc3\xa4 kolikoita oli l\xc3\xa4hetetty valituille henkil\xc3\xb6ille ja lopullinen virallinen julkaisup\xc3\xa4iv\xc3\xa4 on 15. tammikuuta 2015._NEWLINE_Eurokolikoissa arvo- eli klaavapuoli on kaikissa euromaissa samanlainen, mutta k\xc3\xa4\xc3\xa4nt\xc3\xb6- eli kruunapuolen jokainen euromaa suunnittelee itse omille kolikoilleen. Andorran yhden, kahden ja viiden sentin kolikoissa on kuvattuna pyreneidenvuohi. Kymmenen, kahdenkymmenen ja viidenkymmenen sentin kolikossa on kuvattuna renessanssitaiteellinen kirkkorakennus Esgl\xc3\xa9sia de Sant Mart\xc3\xad de la Cortinada. Yhden euron kolikossa on kuvattuna historiallinen rakennus Casa de la Vall. Kahden euron kolikossa on kuvattuna Andorran vaakuna.'